Obosligaklubb gir Storflor kontrakt så lenge han ønsker
– Han får kontrakt så lenge han vil, sier daglig leder Frank Lidahl hos Obosliga-nieren Ranheim til VG. Bakgrunn: Storflor takket av med frisparkperle Rosenborg-trener Kåre Ingebrigtsen avviser fleipende at «det er for mange gamle fotballspillere i Trondheim» og at han «må bygge på» for å få plass til kontraktsløse, men fullt fotballmotiverte Øyvind Storflor fra neste år. Men han tror bydelsklubben øst i Trondheim bør holde av plass i garderoben til spilleren som før siste serierunde har 66 mål, 98 målgivende og 376 kamper i Tippeligaen. For øvrig er det en ledig plass der etter at veteranen Are Tronseth avsluttet karrieren etter siste serierunde søndag. – Med sin erfaring må Øyvind være en strålende mann for Ranheim. Han har par år til med fotball i seg, sier Ingebrigtsen. – Jeg håper trøndersk fotball bruker ham på en eller annen måte. Det er en ung generasjon på tur i Ranheim, og han kan være en mesterlærer for dem. Uten at overhodet er mitt bord, men det er et lite tips til Ranheim, supplerer Pål André Helland.I Ranheim er tankene et ekko av Hellands tips. – Vårt oppdrag er å realisere drømmmen om toppfotball for unge trøndere. Da trenger vi mesterlærere. Du finner få trønderske mesterlærere på nivå med Øyvind Storflor. Vi snakker kulturbygger på øverste nivå, melder Lidahl i Ranheim og innrømmer at de har hatt uformelle samtaler med veteranen om tiden etter Strømsgodset. Sportslig leder Jostein Flo innrømmer at Godset lett hadde gitt 36-åringen forlenget avtale. Men Storflor var tidlig klar på at familien skulle flytte hjem til Trøndelag etter åtte Godset-sesonger. Avskjeden med Marienlyst, der Storflors hjerne, føtter og løp har vært med på å unnfange, skape, forme og oppdra Strømsgodsets karakteristiske angrepsspill, var like vakker som sangen om «Gamle Gress». 2-0-målet ble satt på treffsikkert Storflor-vis, utagbart for hans gamle lagkamerat Adam Larsen Kwarasey i Rosenborg-målet. Sisterundedramaet: Alt du bør vite om nedrykksstriden i Tippeligaen!Jonathan Parr hadde først skrudd 1-0 i samme hjørne, men kvelden var trønderens fra før avspark. Først ble 36-åringen med åtte sesonger både i Rosenborg og Strømsgodset hyllet av begge lag ved innmarsjen før avspark. Så ble navnet hans sunget nesten ustanselig underveis, så ble han byttet inn, ga beskjed til dødballansvarlig Thomas Ødegaard at «frisparkene tar æ» – og 11 minutter senere kom muligheten stadion hadde ventet på: Direkte frispark midt i banen ved 16-meterbuen. Eirik Ulland Andersen skulle egentlig ta dem, men overlot høflig ansvaret. Og så: Over muren, ned i nettet, hans 35. mål i kamp 204 i Tippeligaen for Strømsgodset. Før nedrykksduellen: VG samlet Erlandsen og Deila Fremtiden sier ikke Storflor så mye om, men sier han spiller fotball videre om det passer – og at han må inngå som en del av «et prosjekt». Slik han har vært i Drammen. – Høyresiden med ham og Vilsvik har vært historisk. Nå må vi komponere litt annerledes. Å skape en ny Storflor blir vanskelig, men vi kan skape nye typer, sier Jostein Flo, som hentet en 29-årig Storflor for syv år siden. – Vi visste at han at var på høyt nivå og ville få stor selvtillit her. Han ble sentral i måten vi spilte på med en gang, og vi var ultraoffensive med begge backene i angrep, og det passet Storflor, sier Strømsgodset-sjefen. – Han hadde vært god nok for Tippeligaen en stund til? – Utvilsomt.
(Strømsgodset – Rosenborg 2-0) Øyvind Storflor (36) brukte en av sine siste touch som Strømsgodset-spiller på Marienlyst til å lage målpoeng nummer 164 i Tippeligaen. Nå kan karrieren fortsette i Ranheim.